sá idhmámevā́gre prókṣatyátha védimáthāsmai barhiḥ práyachanti tátpurástādgranthyā́sādayati tatprókṣyopaninī́ya visráṃsya granthimā́śvavālaḥ prastará upasáṃnaddho bhavati táṃ gr̥hṇāti gr̥hītvā́ prastarámekavŕ̥dbarhí str̥ṇāti stīrtvā́ barhíḥ kārṣmaryamáyānparidhīnpáridadhāti paridhā́ya paridhī́ntsamídhāvabhyā́dadhātyabhyādhā́ya samídhau